Kommissionens forordning (EF) nr. 1493/2003

af 25. august 2003

om ændring og berigtigelse af forordning (EF) nr. 98/2003 for så vidt angår den foreløbige forsyningsopgørelse for de franske oversøiske departementer for korn og den foreløbige forsyningsopgørelse for De Kanariske Øer for forarbejdede frugter og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1452/2001 af 28. juni 2001 om særlige foranstaltninger for visse landbrugsprodukter til fordel for de franske oversøiske departementer og om ændring af direktiv 72/462/EØF og om ophævelse af forordning (EØF) nr. 525/77 og (EØF) nr. 3763/91 (Poseidom)(1), særlig artikel 3, stk. 6,

under henvisning til Rådets forordning (EF) nr. 1454/2001 af 28. juni 2001 om særlige foranstaltninger for visse landbrugsprodukter til fordel for De Kanariske Øer og om ophævelse af forordning (EØF) nr. 1601/92 (Poseican)(2), senest ændret ved forordning (EF) nr. 1922/2002(3), særlig artikel 3, stk. 6, og

ud fra følgende betragtninger:

(1) I del 1 i bilag I til Kommissionens forordning (EF) nr. 98/2003 af 20. januar 2003 om fastsættelse af foreløbige forsyningsopgørelser og EF-støtte til levering af vigtige produkter til konsum, forarbejdning og anvendelse som rå- og hjælpestoffer og til levering af levende dyr og æg til regionerne i den yderste periferi i henhold til Rådets forordning (EF) nr. 1452/2001, (EF) nr. 1453/2001 og (EF) nr. 1454/2001(4), senest ændret ved forordning (EF) nr. 753/2003(5), opstilles der en foreløbig forsyningsopgørelse og fastsættes EF-støtte for korn og kornprodukter til de franske oversøiske departementer.

(2) I den foreløbige forsyningsopgørelse er der fastsat en årlig mængde på 40250 t korn til Martinique og 4303 t korn til Guyana. På grundlag af den aktuelle udnyttelse af opgørelsen i disse regioner kan det fastslås, at behovet er større end de mængder, der er fastsat for de to departementer.

(3) Ved brev af 6. juni 2003 anmodede de franske myndigheder derfor om at få ændret opgørelsen for Martinique og Guyana for at efterkomme departementernes forsyningsbehov.

(4) På grundlag af de justeringer, der er foretaget, bør kornmængden derfor forhøjes i den foreløbige forsyningsopgørelse.

(5) Ved vedtagelsen af forordning (EF) nr. 98/2003 er der sket en fejl ved angivelsen af de mængder produkter forarbejdet på basis af frugt og grøntsager henhørende under KN-kode 2008, der skal forarbejdes eller bearbejdes på De Kanariske Øer. Fejlen bør rettes i den foreløbige forsyningsopgørelse for De Kanariske Øer.

(6) Forordning (EF) nr. 98/2003 bør derfor ændres og berigtiges.

(7) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn og Forvaltningskomitéen for Forarbejdede Frugter og Grøntsager -

UDSTEDT FØLGENDE FORORDNING:

Artikel 1

Del 1 i bilag I til forordning (EF) nr. 98/2003 affattes som angivet i bilaget til nærværende forordning.

Artikel 2

I del 4 i bilag V til forordning (EF) nr. 98/2003 berigtiges fodnote 2 således:

"(2) Heraf 5300 tons for produkter bestemt til forarbejdning og/eller bearbejdning."

Artikel 3

Denne forordning træder i kraft på syvendedagen efter offentliggørelsen i Den Europæiske Unions Tidende.

Artikel 2 anvendes fra 1. januar 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. august 2003.

På Kommissionens vegne

Franz Fischler

Medlem af Kommissionen

(1) EFT L 198 af 21.7.2001, s. 11.

(2) EFT L 198 af 21.7.2001, s. 45.

(3) EFT L 293 af 29.10.2002, s. 11.

(4) EFT L 14 af 21.1.2003, s. 32.

(5) EUT L 107 af 30.4.2003, s. 3.

BILAG

"Del 1 Korn og kornprodukter til foder og konsum; olieafgrøder, proteinafgrøder og tørret foder

Foreløbig forsyningsopgørelse og EF-støtte til levering af EF-produkter pr. kalenderår

>TABELPOSITION>"